**AADRESSIL PUIESTEE 8, VALGA ASUVA ASUTUSHOONE REKONSTRUEERIMISE PROJEKTEERIMISTÖÖDE PEAPROJEKTEERIJA TEENUS**

**HANKEDOKUMENTIDE LISA 2**

**RIIGIHANKE TEHNILINE KIRJELDUS VALGA 2019**

**LÄHTEÜLESANNE**

1. **Sissejuhatus**

Käesolev projekteerimistööde lähteülesanne on koostatud olemasoleva aadressil Puiestee 8 asuva hoone rekonstrueerimiseks vajalike projekteerimise ettevalmistustööde, peaprojekteerijana ehitusprojekti koostamise ning ehitustööde perioodil projekteerija autorijärelevalve läbiviimiseks.

Ehitusprojekti koostamise lähtedokumentideks on:

* Puiestee 8 hoone osalised inventariseerimisjoonised DWG’es;
* käesolev projekteerimistööde lähteülesanne;
1. **Projekti põhinäitajad**

**Hoone andmed (EHR’i järgi)**

Korruste arv: hoonel on kolm põhikorrust ja keldrikorrus

Ehitusalune pind: 466,6 m2

Suletud netopind: 1376,2 m2

**Kinnistu andmed**

Krundi kasutamise sihtotstarve: Ühiskondlike ehitiste maa 100%, 4659 m2

1. **Asukoht**

Puiestee 8, Valga, Eesti Vabariik.

1. **Tellija**

Valga vallavalitsus; aadress Puiestee 8, 68203 Valga, Eesti Vabariik.

1. **Projekteerimistööde ulatus**

Töö eesmärgiks on koostada Valgas Puiestee 8 hoonele rekonstrueerimise projekt tähtaegselt ja optimaalsete kuludega, nii et projekti lähendused vastaksid kehtestatud nõuetele, oleksid ülalpidamises võimalikult vastupidavad ja nende ülalpidamiskulud oleksid võimalikult madalad. Ehitustööde kvaliteet ja ratsionaalsus peavad olema tagatud paremal moel.

Hoone rekonstrueerimisega tähetakse kohandada hoone ruumiprogrammi vallavalitsuse vajadusele, parandada töötajate töötingimusi, korrastada hoone tehnosüsteeme ning vahendada hoone ülalpidamiskulud.

Projekt esitatakse **põhiprojekti** staadiumis. Projekt hõlmab järgmised ehituprojekti osad vastavalt EVS 932:2017 „Ehitusprojekt“:

* Asendiplaan;
* Arhitektuur;
* Konstruktsioonid;
* Küte, ventilatsioon, jahutus ja soojavarustus;
* Veevarustus ja kanalisatsioon;
* Elektripaigaldis;
* Tuleohutus;
* Energiatõhusus.

Peaprojekteerija töövõtu mahtu kuuluvad täiendavalt sidustöödena ka:

* vajalike ehitustehniliste uuringute läbiviimine (sh geodeetilised ja vajadusel geoloogilised ja hoone konstruktsiooni uuringud);
* hoone energiamärgise koostamine;
* ehitustööde esialgse maksumuse kalkulatsiooni koostamine;
* ehitusprojekti projekteerija autorijärelevalve ehitustööde käigus kõigi lepinguliste projekteerimistööde mahus.
1. **projekteerimistööde ettevalmistamine**

Projekteerimistööde ettevalmistamise etapil kuuluvad peaprojekteerija kohustuste hulka

muu hulgas:

* tutvumine koha peal hoone olukorraga enne projekteerimistööde teostamist, et teha vajalikke märkmeid, fotosid ning vaadata läbi olemasolev projektdokumentatsioon;
* projekteerimismeeskonna moodustamine, projekteerimisse kaasatud osapoolte, allprojekteerijate ja konsultantide vastutusvaldkondade, õiguste ja kohustuste määratlemine;
* projekteerimistööde ajagraafiku koostamine;
* kõikide projekteerimisprotsessi kaasatud osapoolte, s.h. arhitekti, allprojekteerijate, konsultantide ja tellija vahelise infovahetuse reeglite ning nõuete, s.h. nõupidamiste reglementide kehtestamine (vajadusel ka veebipõhiste nõupidamiste korraldamine);
* koostöös Tellijaga projekteerimise lähteülesande, Tellija vajaduste ning nõuete kontrollimine ja täpsustamine.
1. **Peaprojekteerija kohustused projekteerimisperioodil**

Projekteerimisperioodil kuuluvad peaprojekteerija kohustuste hulka lisaks punktis 5

kirjeldatud tavateenustele:

* projekteerimisnõupidamiste korraldamine ja läbi viimine, projekti etappide erinevate osade koostamise korraldamine ja juhtimine;
* arhitektuursete, konstruktiivsete ja insenerkommunikatsioonide lahenduste omavahelise sobivuse ja ühilduvuse kontrollimine; konstruktiivsete ja insenerkommunikatsioonide projektlahenduste nõuetele vastava mahu ja kvaliteedi tagamine;
* projektdokumentatsiooni kooskõlastamine Pääste- ning Tervisekaitseametiga ja vajadusel tehnovõrkude valdajatega;
* projektdokumentatsioonis kooskõlastustega nõutud muudatuste tegemise korraldamine ja koordineerimine;
* projektdokumentatsiooni komplekteerimine;
* ehitusperioodil ehitustööde töövõtja poolt koostatud jooniste ja/või valitud seadmete, ehitustoodete, materjalide kooskõlastamine;
* hoone garantiiperioodil ilmnenud ja ehitusprojektist lähtuvate puuduste kõrvaldamiseks vajalike projektlahenduste koostamine.
1. **Projekteerimistööde ajakava**

Projekteerija esitab kooskõlastatud põhiprojekti käesolevas lepingu ettenähtud mahus hiljemalt **31.08.2019.**

1. **Projekteerimise normdokumentatsioon**

**Õigusaktid**

Peaprojekteerija peab oma töövõtus lähtuma Eesti Vabariigi õigusaktidest, milledest allpool

on välja toodud käesoleva lähteülesande seisukohast olulisimad:

* ehitusseadustik RT I, 05.03.2015, 1 ja sellega seonduvad õigusaktid;
* planeerimisseadus RT I, 26.02.2015, 3 ja sellega seonduvad õigusaktid;
* Majandus- ja taristuministri 17.07.2015. a määrusele nr 97 „Nõuded ehitusprojektile“;
* Siseministri 03.12.2018 määrusele nr 17 “ Ehitisele esitatavad tuleohutusnõuded ja nõuded tuletõrje veevarustusele”

**Standardid**

Peaprojekteerija peab oma töövõtus juhinduma Eesti Standardikeskuse poolt välja antud

ehitusvaldkonna standarditest:

* EVS 932:2017 – Ehitusprojekt;

Peaprojekteerija peab juhinduma ka muudest standarditest ja juhendmaterjalidest, mis on vajalikud Valga Puiestee 8 ehitusprojekti koostamiseks.

1. **Ehitusprojekti kooskõlastused ja kinnitused, ehitusluba**

Peaprojekteerija töövõtu mahtu kuulub ehitusloa taotluse esitamise eelse projekti kooskõlastamine Tellijaga, Päästeametiga, Tervisekaitseametiga ja muude nõutud ametkondadega. Võimalikud täiendavad kooskõlastused ametkondadega, mida ei ole loetletud, määrab Tellija.

Ehitusloa taotlemiseks vajalike tehniliste andmete esitamine (EHR’i kaudu) kuulub peaprojekteerija töövõtu mahtu.

Kõik joonised ja sõlmed peavad olema projekteeritud lähtudes olemasoleva hoone spetsiifikast.

1. **Lisad**

Lisa 1: Puiestee 8 hoone osalised inventariseerimisjoonised DWG’es.

Hanke nimetus „Puiestee 8 asuva büroohoone projekteerimine“. Täpsem kirjeldus on toodud hanke lisa lähteülesandes. Hinnapakkumine palun esitada hiljemalt 20.05.2019.a. e-posti aadressil hanked@valga.ee